stanford-oval/wikipedia huggingface dataset:
Andrea Doria

Andrea Doria voi tarkoittaa seuraavia:
Andrea Doria (1466–1560), genovalainen kondottieeri ja amiraali
SS Andrea Doria, höyrylaiva, joka upposi 1956 törmättyään M/S Stockholmin kanssa
Andrea Dorian salaisuus, teos jonka ovat kirjoittaneet Clive Cussler ja Paul Kemprecos (WSOY 1999)
RN Andrea Doria (1885), Ruggiero di Lauria -luokan taistelulaiva
Andrea Doria -luokka (taistelulaiva), taistelulaivaluokka
RN Andrea Doria (1913), Andrea Doria -luokan taistelulaiva
Andrea Doria -luokka (risteilijä), helikopteriristeilijäluokka
Andrea Doria (1964), Andrea Doria -luokan helikopteriristeilijä
Andrea Doria (2005), Orrizonte-luokan fregatti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Andrea Doria”, voi hakea sivunnimihaulla, laajalla sivunnimihaulla tai tekstihaulla.
Lahdensillan taistelun muistomerkki

Lahdensillan taistelun muistomerkki eli Lahdenvaaran taistelun muistomerkki on Venäjän ja Ruotsin välisessä Suomen sodassa Tohmajärvellä 26. elokuuta 1808 käydyn taistelun muistoksi pystytetty monumentti. Sen luonnosteli helsinkiläinen arkkitehti Yrjö Laine-Juva (vuoteen 1955 Laine) ja toteutti tohmajärveläinen muurarimestari Oskari Mölsä. Neljä metriä korkea ja 2,5 metriä leveä teos on koottu betonilla muuratuista luonnonkivistä. Muistomerkki paljastettiin 2. syyskuuta 1928.
Aloite muistomerkin tekemiseen tuli Esi-isäin muisto Pohjois-Karjalassa -rahastolta, mutta tarvittavat varat kerättiin kokonaan Tohmajärveltä. Kuntalaiset lahjoittivat rahaa ja osallistuivat talkoisiin. Suurimmat keräystä tukeneet ja työtä avustaneet yritykset olivat Tohmajärven Tehdasosuuskunta ja osuusliike Yhteishyvä. Muistomerkin hinnaksi tuli 4 000 markkaa. Rakennustoimikuntaan kuuluivat johtaja Antti Zimmermann, tohtori J. Rauma ja työnjohtaja Arvi Määttä.
Muistomerkki on rakennettu sille paikalle, johon suomalaiset vuonna 1808 rakensivat maavalleja estääkseen venäläisten joukkojen etenemisen Joensuuhun. Venäläisten kierrettyä puolustuslinjan suomalaiset joutuivat perääntymään. Muistomerkkiin kiinnitettyihin graniittilaattoihin on kirjoitettu ”Lahdensilta. Tässä kaatui 10 Pohjois-Karjalan talonpoikaa puolustaessaan kotimaataan 26 päivänä elokuuta 1808.”
Lady Byng Memorial Trophy

| Lady Byng Memorial Trophy |
| --- | --- |

Myönnetään:  pelaajalle, joka osoittaa parasta urheiluhenkeä ja herrasmiesmäistä käytöstä
Jaettu:  1925–
Viimeisin voittaja:   Jaccob Slavin
Lady Byng Memorial Trophy, aikaisemmin Lady Byng Trophy, on palkinto, jonka NHL jakaa vuosittain pelaajalle, joka on osoittanut kauden aikana parasta urheiluhenkeä ja herrasmiesmäistä käytöstä yhdistettynä pelin hyvään tasoon. Voittajasta äänestävät runkosarjan lopussa jääkiekkotoimittajat.
Palkinto on nimetty Kanadan kenraalikuvernöörinä toimineen sotamarsalkka Julian Byngin puolison lady Evelyn Byngin kunniaksi. Molemmat olivat suuria urheilun ja etenkin jääkiekon ystäviä. Lady Byng lahjoitti ensimmäisen palkinnon kaudelle 1924–1925.
Kun New York Rangersin Frank Boucher voitti Lady Byng Trophyn seitsemännen kerran kahdeksaan vuoteen kaudella 1934–1935, pokaali annettiin hänelle omaksi ja lady Byng lahjoitti uuden palkinnon. Lady Byngin kuoltua vuonna 1949 NHL otti käyttöön uuden palkinnon ja nimesi tämän Lady Byng Memorial Trophyksi.
Ainoat suomalaiset, jotka on palkittu Lady Byng Memorial Trophyllä, ovat Jari Kurri ja Aleksander Barkov.
Eniten voittoja

| --- | --- |
  Frank Boucher 7   Wayne Gretzky 5   Pavel Datsjuk 4   Red Kelly 4   Bobby Bauer 3   Mike Bossy 3   Ron Francis 3   Martin St. Louis 3   Johnny Bucyk 2   Alex Delvecchio 2 :   Marcel Dionne 2   Paul Kariya 2   Dave Keon 2   Stan Mikita 2   Joe Mullen 2   Frank Nighbor 2   Jean Ratelle 2   Clint Smith 2   Sid Smith 2   Anže Kopitar 2
Laillistettu kiinteistönvälittäjä

Laillistettu kiinteistönvälittäjä (lyhenne LKV) on henkilö, joka on Suomessa suorittanut Keskuskauppakamarin laillistetun kiinteistönvälittäjän tutkinnon.
Tutkinto ja ammattipätevyys

Laillistetun kiinteistönvälittäjän tutkintoja järjestetään kaksi kertaa vuodessa Helsingissä, Oulussa ja Tampereella. Tutkinnon suorittaminen on edellytyksenä ammattimaisessa kiinteistönvälityksessä välitysliikkeen tai sen toimipisteen johtajalle. Kokeen läpäisee noin kolmasosa siihen osallistuneista.
Välityspalkkiot

Vain laillistettu, aluehallintoviraston rekisteröimä ja valvoma kiinteistönvälitysyritys voi yritystoiminnassaan laskuttaa työstään välityspalkkion. Välityshinnoittelun ilmoittamista koskevat periaatteet sisältyvät hintamerkintäasetukseen 1359/1999. Asetuksen taustalla on EU:n direktiivi kuluttajansuojasta kuluttajille tarjottavien tuotteiden hintojen ilmoittamisesta, 98/6/EY. Suomessa kuluttaja voi halutessaan selvittää kiinteistönvälityshintoja ennen välittäjävalintaa internetin välityspalkkiovertailuista. Vaihtoehtoinen tapa hintojen selvittämiseksi on kysyä ne jokaiselta paikkakunnan välittäjältä erikseen.
Lainsäädäntö

Kiinteistönvälittäjän ja muiden kiinteistönvälitysliikkeiden palveluksessa olevien toimintaan liittyvät keskeisesti laki kiinteistönvälitysliikkeistä ja vuokrahuoneiston välitysliikkeistä (1075/2000), laki kiinteistöjen ja vuokrahuoneistojen välityksestä 1074/2000 (kiinteistönvälityslaki), valtioneuvoston asetus kiinteistönvälitysliikkeistä ja vuokrahuoneiston välitysliikkeistä (143/2001), valtioneuvoston asetus asuntojen markkinoinnissa annettavista tiedoista (130/2001) sekä hyvä kiinteistönvälitystapa.
Välitysliikelain muutoksen (279/2013) mukaan tammikuusta 2016 alkaen vähintään puolella välitysliikkeen palveluksessa olevista ja jokaisessa toimipisteessä on oltava laillistetun kiinteistönvälittäjän pätevyys.
Kiinteistön kauppa on sopimusvapaudeltaan rajoitettua kauppaa, jossa on noudatettava laissa säädettyjä muotomääräyksiä, jotta kauppa olisi laillisesti pätevä, toisin kuin irtaimiston kaupassa, jossa pääsääntöisesti pätee sopimusvapaus.
Andrea Demirović

| Andrea Demirović |
| --- | --- |
 Andrea Demirović Moskovassa vuonna 2009.
Henkilötiedot
Syntynyt: 17. kesäkuuta 1985 (ikä 39) Titograd, Montenegro
Ammatti:  Laulaja
Muusikko
Laulukielet:  Englanti
Aktiivisena:  2001–
Tyylilajit:  Pop
Soittimet:  piano 
Levy-yhtiöt:  City Records 
  [ Muokkaa Wikidatassa ] [ ohje ]  
Andrea Demirović, tunnetaan myös nimellä Andrea (serb. Андреа Демировић, s. 17. kesäkuuta 1985 Titograd, Montenegro, Jugoslavian sosialistinen liittotasavalta) on montenegrolainen laulaja ja Cetinjen musiikkiakatemian opiskelija. Demirović edusti Montenegroa Eurovision laulukilpailussa Moskovassa kappaleella Just Get Out of My Life, mutta ei päässyt semifinaalista finaaliin.
Laillistettu ammattinimike

Laillistettu ammattinimike on suojattu ammattinimike, jota käyttävä henkilö on oikeutettu toimimaan asianomaisessa ammatissa ja käyttämään asianomaista lailla tai asetuksella suojattua ammattihenkilön ammattinimikettä.
Nimikesuojattujen ammattihenkilöiden ammateissa voivat toimia muutkin henkilöt, joilla on hoitamaansa tehtävään riittävä koulutus, kokemus ja ammattitaito. Heillä ei ole oikeutta käyttää nimikesuojattua ammattinimikettä, elleivät he sellaista pyynnöstä saa asiasta päättävältä viranomaistaholta.
Suomessa laillistettuja ammattinimikkeitä > Sosiaalihuolto

Laillistettuja ammattinimikkeitä ovat: sosiaalityöntekijä, sosionomi, geronomi ja kuntoutuksen ohjaaja.
Suomessa laillistettuja ammattinimikkeitä > Terveydenhuolto

Laillistettuja ammattinimikkeitä ovat: lääkäri, hammaslääkäri, proviisori, psykologi, psykoterapeutti, puheterapeutti, ravitsemusterapeutti, farmaseutti, sairaanhoitaja, kätilö, terveydenhoitaja, fysioterapeutti, laboratoriohoitaja, röntgenhoitaja, suuhygienisti, toimintaterapeutti, optikko ja hammasteknikko.
Suomessa laillistettuja ammattinimikkeitä > Juridiikka

Asianajaja on ollut suojattu ammattinimike vuodesta 1959 alkaen. Totuudenvastaisesta asianajajana esiintymisestä on säädetty sakkorangaistus.
Laihdutusleikkaus

Bariatriset leikkaukset ovat eri menetelmillä suoritettavia kirurgisia toimenpiteitä, joiden tarkoituksena on auttaa sairaalloisen lihavaa potilasta normalisoimaan painonsa.  Bariatristen leikkausten teho perustuu etenkin suolistohormonien erityksen vähenemiseen, mikä saa potilaan tuntemaan itsensä kylläisemmäksi ja syömään vähemmän. Osalla leikkauksia estetään myös ravinnon imeytymistä.
Bariatrisia leikkauksia ovat mahalaukun ohitusleikkaus sekä pantaleikkaus eli niin sanottu gastroplastinen leikkaus. Bariatrisista leikkauksista käytetään yleisesti nimitystä laihdutusleikkaus tai lihavuusleikkaus. Rasvaimu ja muut rasvakudoksen poistamiseen käytetyt menetelmät eivät kuulu varsinaisten bariatristen leikkausten piiriin.
Perusteet leikkaukselle

Bariatrisia leikkauksia suoritetaan henkilöille, jotka kärsivät sairaalloisesta ylipainosta (painoindeksi yli 40) ja joilla ruokavaliohoito ja fyysisen aktiivisuuden lisääminen eivät ole tuottaneet haluttua vaikutusta ruumiinpainossa. Useimmat leikkauksen läpikäyvät henkilöt kärsivät lisäksi vakavista lihavuuteen liittyvistä liitännäissairauksista, kuten tuki- ja liikuntaelimistön ongelmista, korkeasta verenpaineesta, tyypin 2 diabeteksesta, metabolisesta oireyhtymästä ja/tai sydän- ja verenkiertoelimistön sairauksista.
Mikäli liitännäissairaudet ovat erityisen vakavia, leikkaukseen pääsyn rajana voidaan käyttää myös painoindeksiä 35. Lisäksi tarvitaan lääkärin arvio siitä, että henkilö pystyy todennäköisesti noudattamaan toimenpiteen jälkeen välttämättömiä syömisrajoitteita. Ahmimishäiriöistä kärsiville leikkauksia ei ilman painavia syitä suoriteta, sillä ylensyöminen toimenpiteen jälkeen voi aiheuttaa voimakkaita komplikaatioita.
Leikkauksen suorittaminen

Toimenpide halutun vaikutuksen aikaansaamiseksi voidaan suorittaa jollakin seuraavista tavoista:
Leikkauksen suorittaminen > Gastroplastia

Gastroplastiassa eli ns. pantaleikkauksessa mahalaukun ympärille asetetaan panta, joka sulkee osan mahalaukusta pienentäen näin mahalaukun tilavuutta ja estäen henkilöä syömästä suuria kerta-annoksia kylläisyyden tunteen syntyessä entistä pienemmillä ruoka-annoksilla. Panta voidaan asettaa vertikaalisesti (pystysuoraan) tai horisontaalisesti (vaakasuoraan).
Toimenpide suoritetaan tähystystoimenpiteenä, joten se on operaationa riskittömämpi ja toipuminen nopeampaa kuin avoleikkauksissa (esimerkiksi mahan ohitusleikkaus). Toimenpide kestää tyypillisesti 3–4 tuntia, ja useimmat potilaat kotiutuvat seuraavana päivänä. Mahalaukun ympärille asetettavan pannan koko on säädeltävissä, sillä pantaan on kiinnitetty ohut letku, jonka toinen pää tuodaan vasempaan kylkeen tai rintalastan läheisyyteen aivan ihon alle. Pannan sisälle voidaan lisätä fysiologista suolaliuosta neulalla ihon läpi, ja samaten pantaa voidaan löysätä suolaliuosta poistamalla.
Tätä leikkaustapaa käytettiin Suomessa 1990-luvun puolivälistä lähtien, mutta enää sitä ei käytetä.
Leikkauksen suorittaminen > Mahalaukun ohitusleikkaus

Mahalaukun ohitusleikkauksessa mahalaukku jaetaan kahtia pieneen yläosaan ja huomattavasti suurempaan alaosaan, minkä jälkeen kumpikin osa yhdistetään ohutsuolen eri kohtiin jollakin useammasta vaihtoehtoisesta menetelmästä. Mahan ohitusleikkauksia on suoritettu ylipainon hoidossa varsinkin Yhdysvalloissa jo 50 vuoden ajan, ja siitä onkin tullut eräänlainen standardi bariatrisille leikkauksille. Gastroplasiana eli tähystystoimenpiteenä se on tullut 2000-luvulla yhä suositummaksi.
Ohitusleikkauksista on siis olemassa kokemusta ja tutkimustietoa huomattavasti pidemmältä ajalta kuin gastroplasioista, mutta koska toimenpide suoritetaan avoleikkauksena, sen haittapuolena on yleensä gastroplastiaa pidempi toipumisaika. Nykyään mahalaukun ohitusleikkaus eli gastric by-pass leikkaus tehdään tähystysleikkauksena. Sen kesto on runsas tunti. Toipumiseen osastolla menee potilaasta riippuen 3–4 päivää. Tämän jälkeen syöminen aloitetaan nesteenä, sitten soseena, ja lopuksi jatketaan normaalilla ruoalla. Syömisen määrä vähenee radikaalisti. Ruoka-annos on 2–3 desilitraa. Leikkaus ei yksistään tehoa lihavuuteen. Lisäksi vaaditaan omaa aktiivisuutta liikuntaan ja syömisen tarkkailua loppuelämän.[lähde? ]
Leikkauksen suorittaminen > Ravintoaineiden imeytymisen estoon tähtäävät leikkaukset

Aiemmin bariatrisina leikkauksina on suoritettu jonkin verran muun muassa sappi/haimaleikkauksia ja ohutsuolen ohitusleikkauksia, joiden tarkoituksena on estää ravintoaineiden imeytyminen elimistöön. Tämäntyyppisiä leikkauksia tehdään kuitenkin nykyisin vain hyvin vähän tai ei lainkaan, sillä niihin liittyy riskejä johtuen muun muassa mahdollisista sappikomplikaatioista ja ravitsemuksellisista ongelmista.
Hyödyt

Pisimmät seurantatutkimukset bariatristen leikkausten hyödyistä ulottuvat 10 vuoteen leikkauksen jälkeen. Eri puolilla maailmaa (mm. Ruotsissa, Australiassa ja Yhdysvalloissa) suoritetut seurantatutkimukset osoittavat bariatristen leikkausten tuottavan 2–3 vuodessa huomattavan painon alenemisen, joka on suurempi ja ennen kaikkea pysyvämpi kuin muilla laihdutuskeinoilla saavutetut tulokset. Tutkimuksesta riippuen leikkauksessa olleiden henkilöiden paino on vielä 10 vuotta leikkauksen jälkeenkin noin 25 % lähtöpainoa alempi. Tutkimuksissa on seurattu myös lihavuuden liitännäissairauksien esiintyvyyttä, ja havaittu leikkauksen vähentävän merkittävästi muun muassa riskiä sairastua tyypin 2 diabetekseen. Myös kokonaiskuolleisuus, samoin kuin kuolleisuus sydän- ja verisuonisairauksiin ja diabetekseen, on leikkauksen läpikäyneiden keskuudessa merkittävästi verrokkiryhmää pienempi.
Potilastyytyväisyys on useimmissa tutkimuksissa todettu melko korkeaksi. Leikkauksen jälkeen henkilö saavuttaa kylläisyyden tunteen pienemmillä ruoka-annoksilla eikä siis kärsi tavanomaiseen laihduttamiseen liittyvästä näläntunteesta. Jotkut leikatut eivät kuitenkaan pääse eroon näläntunteesta. Mahalaukun kokoa rajoittavat toimenpiteet eivät vaikuta ravintoaineiden imeytymiseen, joten terveellistä ja monipuolista ravintoa nauttimalla ravintosuositusten mukaisten päivittäisannosten saaminen kaikkien ravintoaineiden osalta on täysin mahdollista.
Bariatrinen leikkaus on useimpien asiantuntijoiden mielestä myös kansantaloudellisesti varsin kannattava sijoitus. Leikkausten lasketaan maksavan itsensä takaisin muutamassa vuodessa terveydenhuoltopalvelujen ja lääkityksen tarpeen vähentyessä. Taloudellisten säästöjen ohella myös potilaan elämänlaadun koheneminen on huomattava.
Bariatrinen kirurgia ei ole kuitenkaan vähentänyt Yhdysvalloissa leikkauksen jälkeisiä terveydenhuollon kustannuksia kuuden vuoden ajanjaksolla. Leikatut ovat muita useammin sairaalahoidossa ruoansulatukseen liittyvien diagnoosien takia, joista suuri osa liittyy leikkauksen komplikaatioihin.
Riskit

Kaikkiin kirurgisiin operaatioihin liittyy riskejä ja niin myös bariatrisiin leikkauksiin. Bariatrisiin leikkauksiin liittyvä kuolleisuus on kuitenkin varsin alhainen (0,2 %). Joissakin tapauksissa pantaleikkauksen tekeminen tähystystoimenpiteenä ei onnistu: tällöin leikkaus useimmiten suoritetaan loppuun avoleikkauksena.
Mahdollisista leikkauksen jälkeisistä komplikaatioista yleisin on ns. dumping-oireyhtymä, joka johtuu ruokasulan liian nopeasta siirtymisestä ohutsuoleen ja ilmenee muun muassa ripulina, oksenteluna ja muina oireina. Leikkauksen jälkeen on esiintynyt myös reaktiivista hypoglykemiaa, jossa verensokeri nousee korkealle ja romahtaa reilusti alle normaalirajan, ihmisillä, jotka eivät sairasta diabetesta.
Bariatriset leikkaukset Suomessa

Vuonna 2007 Suomessa tehtiin 154 sairaalloisen ylipainon hoitoon tarkoitettua kirurgista toimenpidettä. Vuonna 2008 leikkausten määrä kohosi 430:een.  Määrä on väkilukuun suhteutettuna pienimpiä Länsi-Euroopassa. Esimerkiksi Ruotsissa, joka on pitkään ollut bariatristen leikkausten edelläkävijämaa, leikkausten määrä oli vstaavana aikana noin 2 000 leikkausta vuosittain.
Leikkauksia suorittavat keskussairaalat Porissa, Lahdessa, Kuopiossa, Oulussa, Turussa, Seinäjoella, Vaasassa ja Rovaniemellä. Pääkaupunkiseudulla leikkaukset on keskitetty Peijaksen sairaalaan Vantaalle. Vuodesta 2018 lähtien lihavuusleikkauksia on tehty noin 1 000 vuodessa. Nykyisin Ruotsissa tehdään 6 000–7 000 lihavuusleikkausta vuodessa.
Aiheesta muualla

Lihavuuden Leikkaushoito (terveyskirjasto.fi)
Lady Croissant

| Lady Croissant Sia |
| --- | --- | --- |

Livealbumin tiedot
 Julkaistu: 6. helmikuuta 2007
 Tyylilaji: pop, alternative
 Kesto: 40.16
 Levy-yhtiö: Astralwerks
Sian muut julkaisut
| Colour the Small One 2004 | Lady Croissant 2007 | Some People Have Real Problems 2008 |
Lady Croissant on australialaisen laulaja-lauluntekijä Sian livealbumi vuodelta 2007. Albumi sisältää kahdeksan Bowery Ballroomissa New Yorkissa äänitettyä live-kappaletta sekä studioraidan Pictures.
Kappaleet

Pictures (Dan Carey, Sia Furler) – 3:37
Don't Bring Me Down (Furler, Blair MacKichan) – 4:36
Destiny (Sophie Barker, Henry Binns, Furler, Sam Hardaker) – 3:55
Blow It All Away (Kevin Armstrong, Felix Howard, MacKichan) – 5:19
Lentil (Sam Dixon, Furler) – 4:11
Numb (Furler, Howard, James McMillan) – 4:26
I Go to Sleep (The Kinks -cover) (Ray Davies) – 3:17
Breathe Me (Carey, Furler) – 5:52
Distractions (Binns, Furler, Hardaker) – 5:03
Arvostelut

Allmusic:
Pitchfork Media: 5.2/10
Aiheesta muualla

Sia Music - Lady Croissant (Arkistoitu – Internet Archive)
Astralwerks - Sia
Andrea Dallavalle

| Mitalit> Maa:  Italia.Miesten yleisurheilu.EM-kilpailut  | Mitalit> Maa:  Italia.Miesten yleisurheilu.EM-kilpailut  | Mitalit> Maa:  Italia.Miesten yleisurheilu.EM-kilpailut  | Maa:  Italia> Miesten yleisurheilu. |
| --- | --- | --- | --- |
|  Hopeaa | München 2022 | kolmiloikka |  |
Andrea Dallavalle (s. 31. lokakuuta 1999) on italialainen kolmiloikkaaja ja EM-mitalisti.
Dallavalle saavutti nuorten sarjoissa arvokisamitaleja Euroopan-mestaruuskilpailuissa. Hän sai kolmiloikassa hopeaa alle 18-vuotiaiden EM-kilpailuissa 2016 tuloksella 15,74 ja alle 20-vuotiaiden EM-kilpailuissa 2017 tuloksella 16,87. Alle 23-vuotiaiden EM-kilpailuissa hän ylsi pronssille vuonna 2019 tuloksella 16,95 ja voitti kultaa vuonna 2021 tuloksella 17,05.
Ensimmäisissä yleisen sarjan arvokilpailuissaan, Dohan MM-kilpailuissa 2019 Dallavalle jäi karsintaan. Vuonna 2021 kilpailluissa Tokion olympialaisissa hän sijoittui yhdeksänneksi tuloksella 16,85. Eugenen MM-kilpailuissa 2022 hän sijoittui neljänneksi tuloksella 17,25. Samana vuonna hän saavutti Münchenin EM-kilpailuissa hopeaa tuloksella 17,04.
Dallavalle on voittanut kolmiloikassa Italian-mestaruuden vuosina 2020 ja 2022.
Dallavallen kolmiloikkaennätys on 17,35, jonka hän hyppäsi kesäkuussa 2021 Grossetossa. Se oli myös hänen ensimmäinen 17 metrin ylityksensä. Vuonna 2022 hän on hypännyt parhaimmillaan 17.28. Sisäradoilla hänen paras tuloksensa on 16,61 helmikuulta 2020.
Andrea Cozzolino

| Andrea Cozzolino |
| --- | --- |

Henkilötiedot
Syntynyt: 3. elokuuta 1962 (ikä 62) Napoli, Italia
Kansalaisuus:  italialainen
Poliitikko
Puolue:  Demokraattinen puolue
Asema:  Europarlamentaarikko (2009–)
Aiheesta muualla
www.andreacozzolino.eu
Andrea Cozzolino (s. 3. elokuuta 1962 Napoli) on italialainen keskusta-vasemmistolainen poliitikko ja Demokraattisen puolueen jäsen. Cozzolino on toiminut Euroopan parlamentin jäsenenä vuodesta 2009 lähtien. Ennen valintaansa europarlamentaarikoksi hän oli puolueen piirisihteeri sekä Campanian aluehallituksen ja -valtuuston jäsen.
Euroopan parlamentin jäsenenä Cozzolino on toiminut EU:n suhteista Maghreb-maihin – Marokkoon, Tunisiaan ja Algeriaan – vastaavan valiokunnan puheenjohtajana. Cozzolinon ja belgialaisen Marc Tarabellan parlamentaarinen koskemattomuus poistettiin helmikuussa 2023 Euroopan parlamentin korruptioskandaalin tutkinnan vuoksi.
Ampere Computing

| Ampere Computing |
| --- | --- |
Yritysmuoto:  yksityinen
Perustettu:  2018
Perustaja:  Renee James
Kotipaikka:  Santa Clara, Kalifornia, Yhdysvallat
Toimiala:  puolijohdeteollisuus
Kotisivu:  amperecomputing.com
Infobox OKVirheellinen NIMI-arvo: 
Ampere Computing on yhdysvaltalainen tehtaaton puolijohdeteollisuuden yritys. Yrityksen on perustanut Renee James vuonna 2018. James oli Intelin toimitusjohtaja vuosina 2013-2016. Yrityksen suunnittelemia suorittimia valmistaa TSMC. Vuonna 2020 yhtiö ilmoitti yhteistyöstä Oraclen kanssa.
Yrityksen tuotteisiin kuuluu ARM-pohjainen Altra-suoritinperhe, joka on suunnattu pilvipalvelujen käyttöön. Toukokuussa 2024 yhtiö kertoi AmpereOne-suorittimien päivityksestä, jolloin suoritinytimien määrä nousee 192:sta 256:een ja muistikanavien määrä nousee kahdeksasta 12:een.
Yrityksellä on 1 500 työntekijää ja sen liikevaihto on 400 miljoonaa dollaria. Huhtikuussa 2022 uutisoitiin yrityksen aikeista järjestää osakeanti.
Ampere (mikroarkkitehtuuri)

Ampere on Nvidian kehittämä näytönohjainten mikroarkkitehtuuri, joka julkaistiin 14. toukokuuta 2020. Se on nimetty ranskalaisen matemaatikon ja fyysikon André-Marie Ampèren mukaan. Ampere mikroarkkitehtuuria käyttävä GeForce 30 -sarja julkaistiin 1. syyskuuta 2020.
Al-Tayyiba

| Al-Tayyiba |
| --- | --- |
 Näkymä kaupunkiin.
 Al-Tayyiba
 Koordinaatit: 32°16′00″N, 35°00′37″E 
Valtio:  Israel
Hallintoalue:  Keski-Israel
Väkiluku (2019):  43 957
Infobox OKVirheellinen NIMI-arvo: 
Al-Tayyiba (arab. الطيبة‎, aṭ-Ṭayyiba, hepr. ‏טייבה‎, Taybe; joskus myös eri muodoissa, kuten Taibeh, Tayba tai Tayibe) on kaupunki Keski-Israelissa lähellä Länsirannan rajaa. Sen asukkaat ovat lähinnä islaminuskoisia arabeja ja sen asukasluku oli vuoden 2019 lopussa 43 957.
Maantiede

Al-Tayyiba sijaitsee Israelin keskiosassa lähellä Länsirannan rajaa. Se on osa rajan viereisten arabikylien muodostamaa niin sanottua pientä kolmiota.
Historia

Nykyinen al-Tayyiba on liitetty joskus Talmudissa esiintyvään paikannimeen Tivata. Myöhemmin Egyptin mamelukkien kaudella kylään viitataan mahdollisesti nimellä Tayyibat al-Ism, jossa se mainitaan sulttaani Baibarsin vuonna 1265 tai 1266 emiireilleen jakamien maiden joukossa. Myöhemmin osmanien kaudella vuonna 1596 kylässä kerrottiin asuvan 50 kotitaloutta (khana). Israelin itsenäisyysodan jälkeen Jordanian kanssa vuonna 1949 tehdyn tulitaukosopimuksen mukaan kylä jäi Israelin puolelle rajaa ja se on sittemmin kasvanut suhteellisen nopeasti. Siitä tuli oma kuntansa vuonna 1990. Kylä nostettiin esiin esimerkiksi Donald Trumpin Lähi-idän rauhansuunnitelmassa mahdollisena aluevaihdoksena Palestiinalle.
Väestö

Al-Tayyiban asukasluku oli vuoden 2019 lopussa 43 957. Vuonna 2002 vastaava lukema oli 30 400 ja vuonna 1968 10 000. Kaupungin asukkaat ovat lähinnä islaminuskoisia arabeja.
Aiheesta muualla

Kuvia tai muita tiedostoja aiheesta Al-Tayyiba Wikimedia Commonsissa
Paikallinen maqam eli pyhättö.
Katukuvaa.
Alvin E. Roth

| Alvin E>  Roth |
| --- | --- |
 Alvin Roth vuonna 2012
Henkilötiedot
Syntynyt: 18. joulukuuta 1951 (ikä 72)
Koulutus ja ura
Tutkinnot:  Stanfordin yliopisto Columbian yliopisto
Väitöstyön ohjaaja:  Robert B. Wilson
Instituutti:  Stanfordin yliopisto Harvardin yliopisto
Tutkimusalue:  Ekonomisti, taloustiede, peliteoria ja Kokeellinen taloustiede
Palkinnot:   Nobelin taloustieteen palkinto
Aiheesta muualla
profiles.stanford.edu/alvin-roth
Alvin Eliot "Al" Roth (s. 18. joulukuuta 1951) on yhdysvaltalainen taloustieteilijä. Roth palkittiin vuonna 2012 Nobelin taloustieteen palkinnolla yhdessä Lloyd Shapleyn kanssa.
Roth jätti koulunsa kesken mutta alkoi opiskella Columbian yliopistossa ensin viikonloppukursseilla, myöhemmin kokoaikaisena opiskelijana. Hän jatkoi opintojaan Stanfordin yliopistossa ja väitteli tohtoriksi operaatioanalyysistä vuonna 1974. Hän on Harvardin yliopiston professori mutta toimii Stanfordissa vierailevana tutkijana.
Roth on luonut peliteorian sovelluksia arkipäivän maailmaan. Hän on soveltanut optimaalisen parinmuodostuksen teorioita New Yorkin koulujen oppilasvalintoihin, lääkärien sijoittumiseen harjoittelupaikkoihin ja munuaisten luovuttajien ja tarvitsijoiden parittamiseen.